Jeste li se ikad zapitali kako preuzeti
i podijeliti digitalni sadržaj na legalan način?
Kako možete ljudima dati na znanje
da smiju koristiti vaše materijale?
Creative Commons licence vam omogućuju oboje.
Pokazat ćemo vam kako.
Naš svijet je preplavljen digitalnim mogućnostima.
Sada možemo komunicirati, dijeliti, raditi zajedno
koristeći izuzetnu distribucijsku mrežu -
Internet.
Sadržaji se mogu međusobno razmjenjivati
na mnogo uzbudljivih novih načina.
No, važno je imati na umu sljedeće: kad se nešto napravi,
recimo fotografija ili dokument ili glazbeni zapis,
to je automatski zaštićeno autorskim pravom.
Autorsko pravo omogućuje ljudima da odlučuju tko smije koristiti
i prepravljati njihove radove.
Uvijek morate tražiti nečije dopuštenje prije
dijeljenja ili preoblikovanja njihovog rada,
čak i kad je objavljen na Internetu.
No, što u slučaju kad autor želi da svi mogu koristiti njegov rad,
a da ne mora stalno davati dopuštenja.
U ovakvim slučajevima Creative Commons može pomoći.
Creative Commons pruža licencne alate
koji su besplatni za korištenje.
Svoj rad možete licencirati
te tako definirati svoje autorsko pravo
i smjernice za davanje dopuštenja.
Zack preuzima CC Kiwi fotografiju
koju želi koristiti u projektu iz prirodoslovlja.
To može učiniti bez da prethodno traži dopuštenje fotografkinje Kiri
jer je ona već takvo dopuštenje dala
preko Creative Commons licence.
Njezina licenca je zakonski jasna,
no istovremeno razumljiva Zacku.
Ona je rekla svijetu, pa tako i Zacku,
da smiju koristiti fotografiju CC Kiwi
pod uvjetom da je navedu
kao originalnog autora.
Postoji još uvjeta koje je Kiri mogla uključiti u svoju licencu.
Creative Commons licence se rade
od licencnih elemenata. Možete ih smatrati pravilima.
Svaki od njih ima svoj poseban simbol.
Ovaj se zove “Imenovanje”.
To znači da Zack mora imenovati Kiri kao autora
kad objavljuje svoj projekt u kojem je sadržana njezina fotografija.
Ovaj simbol znači “Nekomercijalno”.
To znači da nitko osim Kiri ne smije
uzimati novac za fotografiju CC Kiwi.
Karen želi staviti fotografiju na majice
i podijeliti ih prijateljima.
To može učiniti, no ne smije ih prodavati.
Ovaj simbol znači “Nije dopušteno preoblikovanje”
što znači da Kiri nije dala dopuštenje
da se njena fotografija izmjenjuje.
Kate može koristiti fotografiju na svom blogu,
ali mora najprije pitati Kiri za dopuštenje ako je želi retuširati
ili mijenjati.
Ovaj simbol znači “Dijeli pod istim uvjetima”.
To znači da nove kreacije koje koriste fotografiju moraju
imati jednaku licencu.
Jack je uklopio preuređenu fotografiju
u svoju video instalaciju,
ali ako je želi staviti na Internet, mora to učiniti pod istim uvjetima kao i Kiri.
Svaka Creative Commons licenca daje pravo objavljivanja
i ima pravilo o imenovanju autora.
Dakle, ljudi koji pronađu radove s Creative Commons licencama
automatski imaju pravo
objavljivanja, no istovremeno
i obvezu navesti autora.
Ostala tri licencna elementa nisu obvezna
i možete birati hoćete li ih dodati i koji ćete dodati.
Ovo je 6 kombinacija od kojih su napravljene Creative Commons licence.
Licence se razlikuju po tome koliko pravila se primjenjuje
kad netko želi koristiti vaš rad.
Licenca s elementom imenovanja autora dopušta najveću slobodu,
a licenca s elementima imenovanju autora, nekomercijalne uporabe i zabrane preoblikovanja
dopušta najmanje slobode.
Licenca s imenovanjem autora te licence s imenovanjem autorstva i dijeljenjem istim uvjetima
ponekad se nazivaju i
licencama za besplatna kulturološka djela.
Ove tri licence ograničavaju komercijalnu uporabu radova,
a ove dvije ne dopuštaju
prilagodbe ili preoblikovanje.
Ove dvije licence traže da se i novonastali radovi
licenciraju pod istim uvjetima.
Ako želite odabrati i primijeniti neku od ovih licenci na svoj rad i
pogledati uvjete s više detalja,
posjetite nas na creativecommons.org.nz
ili odgovorite na ova pitanja kako biste lakše odlučili
koja licenca najbolje odgovara vašim potrebama:
creativecommons.org/choose.
Postoji nekoliko dobrih načina kako na Internetu pronaći
radove s CC licencama.
Možete pri pretraživanju koristiti filter posjetom stranici Creative Commons.
Zašto ne biste posjetili Jamendo za glazbu,
Flickr za slike ili
ili Digital NZ za sadržaje o Novom Zelandu.
Korištenjem Creative Commons licenci
vaši radovi doprijet će do više ljudi.
Možda se želite povezati s drugima u svijetu
i gledati kako mijenjaju vaš rad
ili se želite sami zabaviti
prerađivanjem nečijeg rada.
Bez obzira na razlog,
vidjet ćete da znanstvenici, obrazovni djelatnici,
tvrtke i javne agencije
koriste Creative Commons.
Zamislite što sve možemo postići
jednostavnim davanjem dopuštenja.
Suradnjom na zajedničkim interesima,
otvorenošću kod donošenja važnih odluka
i traženja rješenja u međusobnim razmiricama.
Radimo zajedno u povjerenju i po zakonu.
Dobro je dijeliti preko Creative Commons.